ນັກລົບເກົ່າສະ​ໄໝສົງຄາມຫວຽດນາມ 4 ຄົນ ໄດ້ຮັບຫຼຽນກຽດຕິຍົດ ຈາກປະທານາທິບໍດີໂຈ ໄບເດັນ
ປະທານາທິບໍດີ ສະຫະລັດ ໂຈ ໄບເດັນ ກ່າວວ່າ “ຂ້າພະເຈົ້າໝາຍຄວາມວ່າ ພຽງແຕ່ໄດ້ຍິນສິ່ງທີ່ແຕ່ລະຄົນໄດ້ເຮັດ ກໍໜ້າແປກໃຈ ພວກເຂົາ​ເຈົ້າ​ໄດ້ເຮັດເກີນກວ່າ ແລະກາຍບົດບາດໜ້າທີ່ຂອງພວກເຂົາເຈົ້າ. ມັນເປັນປະໂຍກທີ່ໃຊ້ກັນຢູ່ສະເໝີ ແຕ່ມັນກໍມີຊີວິດຂຶ້ນມາ ເມື່ອທ່ານເຫັນພວກຜູ້ຊາຍເຫຼົ່ານີ້"
ປະທານາທິບໍດີ ໂຈ ໄບເດັນ ໄດ້ມອບຫຼຽນກຽດຕິຍົດ ຫຼື Medal of Honor ຊຶ່ງເປັນຫຼຽນໄຊທີ່ສູງສຸດຂອງປະເທດ ສຳລັບຄວາມກ້າຫານ ໃຫ້ແກ່ທະຫານກອງທັບບົກ ສະຫະລັດ 4 ຄົນ ຕໍ່ການປະຕິບັດໜ້າທີ່ຂອງພວກເຂົາ ເຈົ້າ ໃນລະຫວ່າງສົງຄາມຫວຽດນາມ ນັກຂ່າວວີໂອເອ ປະຈຳທຳນຽບຫ້າແຈ ຄາຣລາ ບາບ ມີລາຍລະອຽດຕື່ມ ກ່ຽວກັບເລື້ອງລາວ ຄວາມພິລະອາດຫານຂອງພວກເຂົາເຈົ້າ ຊຶ່ງໄຊຈະເລີນສຸກ ຈະນຳລາຍອຽດມາສະເໜີທ່ານ ໃນອັນດັບຕໍ່ໄປ ປະທານາທິບໍດີ ໂຈ ໄບເດັນ ແຂວນຫຼຽນກຽດຕິຍົດ ໃສ່ຄໍຂອງ ສິບໂທ ເດີໄວ້ຕ໌ ເບີດແວລ, ພັນຕີ ຈອນ ດັຟຟີ ແລະ ສິບໂທ ເດັນນິສ ຟູຈີ ທ່ານຈອນ ຄາເນຊີໂຣ ໄດ້ຮັບເອົາຫຼຽນກຽດຕິຍົດ ໃນນາມຂອງພໍ່ລາວ ຈ່າຕີ ແອດເຫວີດ ຄາເນຊີໂຣ ຜູ້ທີ່ໄດ້ເສຍຊີວິດ ໃນລະຫວ່າງການສູ້ລົບ ປະທານາທິບໍດີ ສະຫະລັດ ໂຈ ໄບເດັນ ກ່າວວ່າ ທ່ານຄາເນຊີໂຣ ໄດ້ຂັບໄລ່ພວກທະຫານຫວຽດນາມເໜືອສາມກຸ່ມ ດ້ວຍການຍິງປືນເຂົ້າໃສ່ ແລະດ້ວຍລະເບີດມືຫຼາຍລູກ ໃນລະຫວ່າງການດັກຊຸ້ມໂຈມຕີ ໃນເດືອນທັນວາ ປີ 1966 ໂດຍອຳນວຍໃຫ້ ໜ່ວຍທະຫານຂອງທ່ານ ຖອນອອກໄປໄດ້ຢ່າງປອດໄພ ທ່ານໄດ້ຖືກຍິງ ແລະເສຍຊີວິດ ໃນການສູ້ລົບບໍ່ເທົ່າໃດເດືອນຫຼັງຈາກນັ້ນ ທ່ານເບີດແວລ ເປັນຊາວອາເມຣິກັນພື້ນເມືອງ ຫຼື ຊາວອິນເດຍແດງຄົນທຳອິດ ທີ່ໄດ້ຮັບຫຼຽນກຽດຕິຍົດ ສຳລັບການປະຕິບັດໜ້າທີ່ ໃນຫວຽດນາມ ເມື່ອສັດຕູໄດ້ໂຈມຕີຖານທັບອາກາດຂອງທ່ານ ຕັ້ງຢູ່ໃກ້ໆນະຄອນໄຊງ່ອນ ໃນເດືອນມັງກອນ ປີ 1968 ທ່ານເບີດແວລ ໄດ້ຊ່ອຍຊີວິດຜູ້ບັນຊາການກອງລົດຖັງຂອງທ່ານ ແລະ--ເຖິງແມ່ນວ່າ ທ່ານໄດ້ຮັບບາດເຈັບຢູ່ໃບໜ້າ ແລະລຳໂຕ ກໍຕາມ--ທ່ານກໍຍັງຕໍ່ສູ້ເພື່ອຊ່ອຍຍົກຍ້າຍທະຫານຄົນອື່ນໆທີ່ໄດ້ຮັບບາດເຈັບ ອອກໄປ ປະທານາທິບໍດີ ສະຫະລັດ ໂຈ ໄບເດັນ ກ່າວວ່າ ສ່ວນທ່ານດັຟຟີ -- ໄດ້ຮັບບາດເຈັບສອງຄັ້ງ ໃນຂະນະດຽວກັນອົດທົນກັບການເປັນຊາວອາເມຣິກັນພຽງຄົນດຽວລຳພັງ ຢູ່ໃນຖານທັບຂອງທ່ານ ທີ່ໄດ້ຖືກປິດລ້ອມໃນເດືອນເມສາ ປີ 1972 -- ຊຶ່ງທ່ານໄດ້ເຄື່ອນຕົວເຂົ້າໄປໃກ້ໆຈຸດທີ່ໝັ້ນຂອງສັດຕູ ເພື່ອຮ້ອງຂໍການໂຈມຕີທາງອາກາດ ຕໍ່ມາທ່ານກໍໄດ້ຮັບບາດເຈັບຄັ້ງທີສາມ ໃນການຍິງຄຸມກັນໃຫ້ພັນທະມິດ ຊຶ່ງເປັນກອງທັບບົກຫວຽດນາມໃຕ້ ທີ່ກຳລັງຖອຍໜີ ຂະນະທີ່ປົກປ້ອງຜູ້ທີ່ໄດ້ຮັບບາດເຈັບອື່ນໆ ໃນລະຫວ່າງການໂຈມຕີນັ້ນ ປະທານາທິບໍດີ ໂຈ ໄບເດັນ ກ່າວວ່າ ແລະເມື່ອເຮືອບິນເຮລິຄັອບເຕີນຳສົ່ງຄົນບາດເຈັບຂອງທ່ານຟູຈີ ໄດ້ຕົກໃນລະຫວ່າງປະຕິບັດການກູ້ໄພ ໃນປີ 1971 ແທນທີ່ວ່າ ຈະເຮັດໃຫ້ເພື່ອນທະຫານຕົກຢູ່ໃນໄພອັນຕະລາຍ ທ່ານໄດ້ໂບກມື ໃຫ້ຍົກເລີກການພະຍາຍາມຍົກຍ້າຍພວກເຂົາ ທ່ານຟູຈີ ໄດ້ຮັກສາບາດແຜໃຫ້ພວກທີ່ໄດ້ຮັບບາດເຈັບ ຂະນະດຽວກັນ ໂທຫາອຳນາດທາງອາກາດຂອງອາເມຣິກາ ເພື່ອຂັບໄລ່ການໂຈມຕີ ໃນຕະຫຼອດໄລຍະເວລາ 17 ຊົ່ວໂມງຕໍ່ມາ ປະທານາທິບໍດີ ສະຫະລັດ ໂຈ ໄບເດັນ ກ່າວວ່າ ການໃຫ້ກຽດແກ່ຄວາມກ້າຫານ ທີ່ໄດ້ສະແດງອອກມາດົນນານແລ້ວນັ້ນ ແຕ່ກໍບໍ່ໄດ້ລືມເລືອນເລີຍ ອ່ານຂ່າວນີ້ຕື່ມ ເປັນພາສາອັງກິດ ((US President Joe Biden)) ((US President Joe Biden)) ((President Joe Biden)) ((U S President Joe Biden))